Na temelju članka 47. Statuta Općine Peteranec („Službeni glasnik Koprivničko-križevačke županije“ broj 6/13., 4/18., 4/20., 4/21., 26/23. – pročišćeni tekst i 07/25.), Općinski načelnik Općine Peteranec raspisuje:

**JAVNI POZIV
ZA ISKAZ INTERESA SUDJELOVANJA PARTNERA U
PROJEKTNOM PRIJEDLOGU OPĆINE PETERANEC U PODRUČJU** **SPORTA ZA NATJEČAJ MINISTARSTVA** **DEMOGRAFIJE I USELJENIŠTVA REPUBLIKE HRVATSKE**

**1. PREDMET JAVNOG POZIVA**

 Temeljem Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ Ministarstva demografije i useljeništva Republike Hrvatske (KLASA: 402-04/25-01/359, URBROJ: 519-03/2-25-8), dana 6. listopada 2025. godine Općina Peteranec objavljuje Javni poziv za iskaz interesa sudjelovanja partnera u području sporta za natječaj Ministarstva demografije i useljeništva Republike Hrvatske (u daljnjem tekstu: Javni poziv).

 Općina Peteranec traži partnerske organizacije – udruge i druge organizacije civilnog društva da sukladno ovom Javnom pozivu iskažu interes da kao partneri Općini Peteranec sudjeluju u prijavi i provedbi projektnog prijedloga u okviru Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“, a koji Poziv je objavilo Ministarstvo demografije i useljeništva (u daljnjem tekstu: Poziv Ministarstva).

 Opći cilj Poziva Ministarstva je doprinijeti unapređenju kvalitete života djece i obitelji kroz osiguravanje dostupnih, sigurnih i kvalitetnih edukativnih, kulturnih i sportskih sadržaja za djecu predškolske dobi i djecu od 1. do 4. razreda osnovne škole od početka školske godine 2025./2026. do početka školske godine 2026./2027.

 Na navedeni Poziv Ministarstva Općina Peteranec planira pripremiti i prijaviti projekt organiziranja sportskih programa usmjerenih unaprjeđenju kvalitete života djece i obitelji kroz osiguravanje dostupnih, sigurnih i kvalitetnih kulturnih i sportskih sadržaja za djecu predškolske dobi i djece od 1. do 4. razreda osnovne škole na području Općine Peteranec.

Potencijalni podnositelji prijavom na ovaj Javni poziv iskazuju interes da kao partneri sudjeluju u prijavi (te kasnije i provedbi) projektnog prijedloga Općine Peteranec na Poziv Ministarstva te kao takvi dostavljaju prijedloge organiziranja sportskih programa i aktivnosti koje će kao partneri provoditi.

 Općina Peteranec će sklopiti ugovor/sporazum s najviše dvije partnerske organizacije nakon odobrenja programa od strane Ministarstva demografije i useljeništva.

**2. PRIJAVITELJI – POTENCIJALNI PRIJAVITELJI**

 Prihvatljivi prijavitelji za iskaz partnerskog interesa su udruge građana i druge organizacije civilnog društva koje provode programe i aktivnosti s mladima i za mlade, čije aktivnosti doprinose zadovoljavanju javnih potreba i ispunjavanju ciljeva i prioriteta definiranih ovim Javnim pozivom, drugim strateškim i planskim dokumentima Općine Peteranec te Pozivom Ministarstva.

**3. UVJETI ZA PRIJAVU NA JAVNI POZIV**

 Općina Peteranec će sklopiti partnerstvo s udrugama prijaviteljima uz sljedeće uvjete:

**Prijavitelj – udruga ili druga organizacija civilnog društva:**

– Treba biti upisana u Registar udruga (imati upisanu traženu djelatnost sukladno Javnom pozivu)

– Upisana je u Registar neprofitnih organizacija,

– Transparentno vodi financijsko poslovanje u skladu s propisima o računovodstvu neprofitnih organizacija

- Treba imati odgovarajuće stručne i organizacijske kapacitete (treneri i stručno osoblje)

– Ima usklađen statut s odredbama Zakona o udrugama,

– Osoba ovlaštena za zastupanje udruge je u mandatu,

– Ispunila je sve obveze iz prijašnjih ugovora prema Općini Peteranec i ostalim davateljima financijskih sredstava iz javnih izvora,

– Nije u stečajnom postupku, postupku gašenja, prisilne naplate ili likvidacije

**Program/aktivnosti koje Prijavitelj predlaže:**

– Sportske aktivnosti programa moraju se provoditi na području Općine Peteranec.

– Razdoblje provedbe programa završava najkasnije do datuma početka školske godine 2026./2027.

– Program može imati duži kontinuitet (tijekom cijele školske godine ili jednog polugodišta) ili se može provoditi u ciklusima.

**Program treba biti namijenjen sljedećim aktivnostima:**

**–** priprema i provedba programa sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama;

– promidžba i vidljivost (informiranje javnosti i sudionika).

**Program NE SMIJE biti namijenjen za sljedeće aktivnosti:**

– opremanje i uređenje objekata; izgradnja ili nastavak izgradnje, dogradnja rekonstrukcija, adaptacija objekata ili dijela objekata; aktivnosti upravljanja projektom; aktivnosti koje bi potencijalno mogle ugroziti okoliš i/ili zdravlje; aktivnosti koje ne podržavaju poštivanje temeljnih ljudskih i dječjih prava, dostojanstva i vrijednosti svih ljudi te poštovanje, otvorenost i toleranciju prema individualnim različitostima pojedinaca; aktivnosti koje nisu navedene u popisu prihvatljivih projektnih aktivnosti te aktivnosti koje su u suprotnosti s pozitivnim propisima Republike Hrvatske.

**Korisnici programa (ciljna skupina) moraju biti djeca predškolske dobi i djeca od 1. do 4. razreda osnovne škole. Najmanji broj djece koja će sudjelovati u pojedinom programu je 15.**

**Prijavitelji moraju imati zadovoljavajuće organizacijske kapacitete i ljudske resurse za organiziranje i provedbu programa i aktivnosti.**

**4. KRITERIJI ODABIRA**

Programi će se vrednovati po sljedećem kriterijima:

- Redoslijed prijave na javni poziv, Relevantnost predloženog programa, Kvaliteta i izvedivost programa, Iskustvo i kapacitet prijavitelja, Financijska opravdanost i održivost i Društveni učinak i partnerstvo s lokalnom zajednicom, posebice ranija iskustva s provođenjem sportskih programa na području Općine Peteranec

Općina Peteranec će u projektni prijedlog uvrstiti programe dviju udruga koje su uz zadovoljene uvjete prve dostavile prijavu na javni poziv.

**5. SADRŽAJ PRIJAVE NA JAVNI POZIV**

**Obvezni dijelovi prijave su:**

1. Prilog 1. Prijavni obrazac
2. Prilog 2. Obrazac proračuna
3. Dokument iz kojeg je vidljivo da je udruga osnovana, registrirana i djeluje sukladno Zakonu o udrugama („Narodne novine“, broj 74/14, 70/17, 98/19, 151/22), za koju je iz Registra udruga vidljivo da je registrirana za djelovanje u područjima i aktivnostima predviđenim Pozivom (dovoljan je ispis iz Registra udruga)
4. Potvrda Porezne uprave o stanju javnog duga

**6. NAČIN PRIJAVE**

 Svaki prijavitelj na ovaj Javni poziv može prijaviti **najviše 1 (jedan) program ili projekt**. **Rok za podnošenje prijava je 7 (sedam) dana od dana objave Javnog poziva, zaključno s 13. listopadom 2025. godine.**

 Prijave na Javni poziv mogu se dostaviti osobno ili elektroničkim putem (skenirano, ovjereno potpisom i pečatom) na e-adresu opcina-peteranec@kc.htnet.hr s naznakom: Prijava na Javni poziv za iskaz interesa u provedbi sportskih aktivnosti za djecu predškolske dobi i djecu od 1. do 4. razreda osnovne škole.

KLASA: 402-07/25-01/04

URBROJ: 2137-12-01-25-2

Peteranec, 06. listopada 2025.

 **OPĆINSKI NAČELNIK**

 **Ivan Derdić, mag.iur., v.r.**